b'\n_START_ARTICLE_\nJulian Bailey\n_START_SECTION_\n\xc5\xbdivljenjepis\n_START_PARAGRAPH_\nMednarodno kariero je za\xc4\x8del v prvenstvu Formule 3000, kjer je v sezoni 1987 zasedel sedmo mesto v prvenstvu z eno zmago. V naslednji sezoni 1988 je debitiral v Formuli 1, ko se mu na \xc5\xa1estnajstih dirkah kar desetkrat ni uspelo kvalificirati na dirko, dvakrat je odstopil, na dirki za Veliko nagrado vzhodnih ZDA je bil deveti, na Veliki nagradi Velike Britanije deseti, na Veliki nagradi Italije dvanajsti in na Veliki nagradi Japonske pa \xc5\xa1tirinajsti. Po dvoletnem premoru je v sezoni 1991 nastopil na prvih \xc5\xa1tirih dirkah sezone, od katerih se mu ni uspelo kvalificirati na tri, na dirki za Veliko nagrado San Marina pa je s \xc5\xa1estim mestom dosegel svojo edino uvrstitev med dobitnike to\xc4\x8dk v karieri, za tem pa se je upokojil kot dirka\xc4\x8d.'